जनवरी में होगी वन्य प्राणियों की गिनती
बड़वाह वन मंडल क्षेत्र में कितने वन्य प्राणी हैं इसका सही आकलन वन विभाग जनवरी के पहले सप्ताह में करेगा। सही स्थिति के बाद ही जीवों के भोजन, ग्रासलैंड व पेयजल की व्यवस्था की जाएगी। इसे लेकर शुक्रवार को खंडवा सीसीएफ पंकज श्रीवास्तव ने वनमंडल के अफसरों की बैठक ली।
सीसीएफ ने कहा, वन्य प्राणियों के प्रबंधन के लिए पहले उनकी संख्या जानना जरूरी है। वन्य प्राणियों की गिनती 1 से 7 जनवरी तक की जाएगी। सप्ताहभर विशेष अभियान चलेगा। इसके लिए सभी अफसरों व बीट प्रभारियों को पत्र जारी किए हैं। बैठक में प्रभारी वन मंडलाधिकारी बड़वाह जेआर वास्कले, एसडीओ आरके मिश्रा, मंडलेश्वर एसडीओ प्रतिभा अहिरवार, रेंजर एनके परिहार, जूलियट पिपलोद रेंजर काटकूट व बलवाड़ा रेंजर मुकेश रघुवंशी मौजूद थे।
फसलों की नुकसानी का करेंगे आंकलन
सीसीएफ ने कहा जंगली सूअर फसलें बर्बाद कर रहे हैं। उसका मुआवजा राजस्व विभाग देता है। इसके बावजूद वन अफसरों को भी इस बात की जानकारी होना चाहिए की वन्य प्राणी जंगली सूअर हर साल कितनी फसल खराब करते हैं। उन्होंने सभी अफसरों को अपने क्षेत्र में जंगली सूअर द्वारा फसलों की नुकसानी का अाकलन करने की बात भी कही।
बैठक
खंडवा सीसीएफ पंकज श्रीवास्तव ने अफसरों की बैठक ली।
hin_Deva hin_Deva hin_Deva hin_Deva hin_Deva npi_Deva awa_Deva